Eurooppa: Ennustus

Eurooppa: Ennustus on William Blaken etsaus, jonka Blake julkaisi kirjansa Europe: A Prophecy etulehtenä vuonna 1794. Mitoiltaan 23 × 16,5 cm oleva kohopainosyövytys tunnetaan myös nimellä The Ancient of Days. 

Kuvaan liittyy lainaus ”When he set a compass upon the face of the deep”, joka perustuu Vanhan testamentin Sananlaskujen kirjan jakeisiin 8:27: ”Olin läsnä, kun hän pani taivaat paikoilleen ja asetti maanpiirin syvyyksien ylle”.

Kuva on kirjan väritetystä niteestä, joka kuului aikoinaan Blaken ystävälle ja tukijalle George Cumberlandille.William Blake 1757–1827, näyttelyluettelo, Helsingin kaupungin taidemuseo 2000, s. 59  

Kirja kertoo myyttisessä muodossa niiden kahdeksantoista vuosisadan tarinan, jotka ajoittuvat Kristuksen syntymästä Amerikan ja Ranskan vallankumouksiin, joita Blake kannatti kiihkeästi. Kuvassa on yksi kolmesta kirjan päähenkilöstä, Urizen, joka edustaa järjen ja kirkon lakeja.William Blake 1757–1827, näyttelyluettelo, Helsingin kaupungin taidemuseo 2000, s. 53 Tässä versiossa Urizenin vartalo on lähes kokonaan väritetty vesivärein.

 Lähteet 

Aiheesta muualla

Luokka:Yhdistyneen kuningaskunnan taide
Luokka:Taideteokset (taidegrafiikka)